**Р Е Ш Е Н И Е № ПВ-2-П/2015г.**

**1.** Процедурата по реда на глава шеста от Закона за опазване на околната среда (ЗООС) за инвестиционно предложение /ИП/: **„Изграждане на ПСОВ до 2000 екв.жители”,** в имот № 016035, землище на с. Трилистник, Община „Марица“ е започнала с внасяне в Регионалната инспекция по околната среда и водите – гр. Пловдив на уведомление c Вх. № ОВОС-941/17.11.2014 г. от Възложителя: **Община** **„Марица”,** гр. Пловдив, бул. „Марица“ № 57а

**2.** На основание чл.5, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС- 941/01.12.2014 г. РИОСВ Пловдив е информирала Възложителя за следното:

**2.1. По отношение на изискванията на глава шеста от раздел трети от Закона за опазване на околната среда /ЗООС** /

 Представеното инвестиционно предложение е включено в Приложение № 2 от Закона за опазване на околната среда /ЗООС/ и е предмет на преценяване на необходимостта от оценка на въздействието върху околната среда /ОВОС/. Дадени са указания на Възложителя за необходимите действия, а именно:

* Да представи в РИОСВ Пловдив искане с информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител.
* Да изпълни изискванията на чл. 6, ал. 1 и ал. 9 от Наредбата за ОВОС за осигуряване обществен достъп до информацията по приложение № 2.
* Да заплати такса /500 лв./, съгласно Тарифа за таксите, събирани в системата на Министерство на околната среда и водите /ПМС №136, ДВ бр.39 от 2011г. Изм. ДВ бр. 94 от 2012г./.

**2.2. По отношение на изискванията на чл. 31 от Закона за биологичното разнообразие**:

Инвестиционното предложение подлежи на процедура по оценка на съвместимост, съгласно разпоредбите на чл.2, ал.1, т.1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони /ДВ бр.73 от 11.09.2007/. Площадката на инвестиционното предложение частично **попада в границите** на защитена зона от мрежата „НАТУРА 2000” и в тази връзка от Възложителя е поискано да представи информация на хартиен и цифров носител, съобразена с изискванията на чл.10 от горната Наредба относно защитена зона „Река Стряма“ с код ВG 00000429.

**3.** С искане вх. № ОВОС- 941/12.02.2015г. Възложителят е представил в РИОСВ- Пловдив горепосочената информация с изисканите приложения. С писмо изх. № 32-00-146(2)/17.02/2015г., вх. № ОВОС 941/20.02.2015г. Възложителят е поискал пояснение относно процедурата по глава шеста от ЗООС, като е приложил копия от Решение за преценка необходимостта от ОВОС № ПВ-141-ПР/2008г. и издадено от община «Марица» строително разрешение № 39/14.03.2012г. за обект: **«ПСОВ до 2000 екв.жители», в имот № 016035, землище на с. Трилистник.**

**4.** Съгласно чл.82, ал.2 и ал.5 от Закона за опазване на околната среда (ДВ.бр.91/2002 год., изм. ДВ бр.66/2013 г.) и в съответствие с чл.144, ал.1, т.4 от Закона за устройство на територията процедурата по реда на глава шеста от Закона за опазване на околната среда се съвместява с процедурите по изготвяне на ИП по реда на специален закон**. Решението по ОВОС или Решението за преценка на необходимостта от изготвяне на ОВОС** се издава от РИОСВ/МОСВ преди одобряването на инвестиционното предложение по реда на специален закон.

**5**. Въз основа на изложеното фактическо обстоятелство, на основание чл. 82, ал. 6 от ЗООС и чл. 2а, ал. 2 и ал.3 от Наредбата за ОВОС

**Р Е Ш И Х:**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение**:**

**„Изграждане на ПСОВ до 2000 екв.жители”,** в имот № 016035, землище на с. Трилистник, Община „Марица“ с **Възложител:** **Община** **„Марица”,** гр. Пловдив, бул. „Марица“ № 57а

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 27.02.2015г.**

*Директор на РИОСВ - Пловдив*